PATVIRTINTA

Lietuvos muzikos ir teatro akademijos

Senato 2020 m. birželio 29 d. posėdžio

nutarimu (protokolo Nr. 5-SE)

**ANTROSIOS STUDIJŲ PAKOPOS STUDIJŲ PROGRAMOS *MUZIKOS ATLIKIMAS***

**PROFILIO APRAŠAS**

|  |  |  |
| --- | --- | --- |
| **Studijų programos pavadinimas** | **Studijų programos specializacijos** | **Programos valstybinis kodas** |
| Muzikos atlikimas | Vilniuje vykdomos specializacijos – Akordeonas, Baroko opera, Choro dirigavimas, Dainavimas, Džiazas (specializacijų grupė), Dirigavimas kariniam pučiamųjų orkestrui, Dirigavimas simfoniniam orkestrui, ECMAster, Fortepijonas, Kamerinis ansamblis, Kamerinis dainavimas, Klavesinas, Koncertmeisteris, Liaudies instrumentai (specializacijų grupė), Styginiai instrumentai (specializacijų grupė), Pučiamieji ir mušamieji instrumentai (specializacijų grupė), Šiuolaikinė muzika, Vargonai.  Klaipėdoje vykdomos specializacijos – Choro dirigavimas, Dainavimas, Džiazo ir populiarioji muzika, Liaudies instrumentai, Orkestro muzika. | 6211PX004 |

|  |  |
| --- | --- |
| **LMTA padalinys (-iai)** | **Programos vykdymo kalba (-os)** |
| Muzikos fakultetas, Klaipėdos fakultetas | Lietuvių k., anglų k., rusų k. |

|  |  |  |
| --- | --- | --- |
| **Studijų rūšis** | **Studijų pakopa** | **Kvalifikacijos lygis pagal LTKS[[1]](#footnote-1)** |
| Universitetinės studijos | Antroji (II) | VII lygis |

|  |  |  |  |  |
| --- | --- | --- | --- | --- |
| **Studijų forma (-os) ir trukmė metais** | **Programos apimtis kreditais** | **Visas studento darbo krūvis valandomis** | **Kontaktinio darbo valandos** | **Savarankiško darbo valandos** |
| Nuolatinė (2 metai) | 120 | 3200 |  |  |

|  |  |  |
| --- | --- | --- |
| **Studijų krypčių grupė** | **Pagrindinė studijų kryptis** | **Gretutinė studijų kryptis (jei yra)** |
| Menai | Muzika | - |

|  |
| --- |
| **Suteikiamas kvalifikacinis laipsnis ir (ar) profesinė kvalifikacija (jei yra)** |
| Meno magistras |

|  |  |
| --- | --- |
| **Studijų programos komiteto pirmininkas (vadovas)** | **Vadovo kontaktinė informacija** |
| Programos komiteto pirmininkas – prof. Deividas Staponkus | Muzikos fakultetas, Tilto g. 16, Vilnius  8 (5) 261 0441, el. p. [deividas.staponkus@lmta.lt](mailto:deividas.staponkus@lmta.lt) |
| Programos vykdomų specializacijų Klaipėdos fakultete komiteto pirmininkas – prof. V. Tetenskas | Klaipėdos fakultetas, Donelaičio g. 4, Klaipėda,  Tel.: (8 46) 24 63 01, el. p. [loreta.jonaviciene@lmta.lt](mailto:loreta.jonaviciene@lmta.lt) |

|  |  |
| --- | --- |
| **Akredituojanti institucija** | **Akredituota iki** |
| Studijų kokybės vertinimo centras | 2020-08-31 |

|  |
| --- |
| **Studijų programos tikslas** |
| *Muzikos atlikimo* magistrantūros studijų programos tikslas yra parengti brandžius, meninę individualybę suformavusius muzikos atlikėjus, išmanančius muzikinės kultūros raidą, pasirinktos specializacijos atlikimo praktikos tradicijas, muzikinės raiškos priemones ir interpretacijos galimybes, gebančius atlikti meno tyrimus ir savo kūryba, išreiškiamomis aukšto lygio meninėmis, kūrybinėmis idėjomis ir įžvalgomis veikti meno, kultūros ir meninio ugdymo raidą šalyje ir už jos ribų. Magistrantai, derindami meno praktikos patirtį su meno tyrimais, tobulina bakalauro studijose įgytas muzikos atlikėjo kompetencijas, plėtoja savarankišką koncertinę veiklą, lavina intelektą ir plečia erudiciją, ugdo gebėjimą dirbti ir tobulėti savarankiškai, tobulina konstruktyvaus ir argumentuoto dalykinio bendravimo bei lyderystės gebėjimus. |

|  |  |  |
| --- | --- | --- |
| **Studijų programos profilis** | | |
| **Studijų programos turinys: dalykų (modulių) grupės** | **Studijų programos pobūdis** | **Studijų programos skiriamieji bruožai** |
| Studijų krypties dalykai, kiti (akademijos nustatyti ir (arba) studento pasirenkami) dalykai, baigiamieji darbai (magistro meno projektas (-ai) ir tiriamasis rašto darbas) | Studijų programa ori­entuota į brandaus me­ninin­ko – muzikos atli­kėjo, gebančio derinti meninę veiklą su meno tyrimais, parengimą. | Skatinama įgyti tarptautinės patirties renkantis dalines studijas užsienyje pagal mainų programas, dalykinių kompetencijų tobulinimas neforma­liuoju būdu (dalyvavimas meistriškumo kursuose, koncertinėje veikloje, konkursuose). Skatinama savarankiška koncertinė veikla, bendradar­biavimas su kitų sričių menininkais tarpdisciplininiuose meno projektuose ir tarptautinėje veikloje. |

|  |  |
| --- | --- |
| **Reikalavimai stojantiesiems** | **Ankstesnio mokymosi pripažinimo galimybės** |
| Priėmime į *Muzikos atlikimo* antrosios pakopos studijų programą gali dalyvauti as­menys, baigę muzikos krypties pirmosios pakopos studijas. Konkursinį balą sudaro:   * stojamojo egzamino įvertinimas\* – svertinis koeficientas 0,6 (stojantiems į koncertmeisterio ir kamerinio ansamblio specializacijas – stojamųjų egzaminų įvertinimai, svertiniai koeficientai 0,3+0,3); * motyvacinis pokalbis\* – svertinis koeficientas 0,2;   pirmosios pakopos studijų diplomo priedėlio (priedo) pažymių aritmetinis vidurkis – svertinis koeficientas 0,2. | Pripažįstamas formalusis muzikos studijų kry­pties pirmosios studijų pakopos išsilavinimas.  Asmenys, baigę ne muzikos krypties pir­mo­sios pakopos studijas, privalo pa­teikti ne trumpesnės kaip vienerių metų trukmės profe­sinės veiklos patirtį įrodančius dokumentus (profesinės veiklos aplanką). |
| \*Žr. reikalavimus pasirinktai specializacijai ar specializacijų grupei: <https://lmta.lt/lt/stojantiesiems/ii-pakopa-magistranturos-studijos/priemimo-reikalavimai/> | |
| Stojamųjų egzaminų reikalavimai ir tvarkaraštis skelbiami Akademijos interneto puslapyje [http://www.lmta.lt](http://www.lmta.lt/) | |

|  |
| --- |
| **Tolesnių studijų galimybės** |
| *Muzikos atlikimo* studijų programos magistrantai gali tęsti studijas meno doktorantūroje. |

|  |
| --- |
| **Profesinės veiklos galimybės** |
| *Muzikos atlikimo* studijų programoje įgytos dalykinės ir bendrosios kompetencijos suteikia galimybę dirbti muzikos atlikėjais meno kolektyvuose, savarankiškai inicijuoti ir plėtoti kūrybinę veiklą, vykdyti meno tyrimus, užsiimti šviečiamąja ir ekspertine veikla, vadovauti muzikiniams kolektyvams, dirbti pedagoginį darbą aukštosiose mokyklose, turintiems pedagogo kvalifikaciją – vaikų muzikos ir meno mokyklose, konservatorijose. |

|  |  |
| --- | --- |
| **Studijų metodai** | **Vertinimo metodai** |
| Pagrindiniai mokymo ir mokymosi metodai: Informacijos šaltinių apžvalga, garso ir vaizdo medžiagos, muzikinio teksto analizė, individualios ir grupinės pratybos, repeticijos, praktikumai, seminaras, diskusija, atvejo studija, aplanko metodas, darbas mažose grupėse (ansambliuose), individualus darbas, stebėjimas, projektinė veikla, meno tyrimas, rašto darbo, pranešimo, pasiekimų aplanko, meno projekto rengimas ir gynimas. | Studentų pasiekimų vertinimui taikoma kaupiamojo balo sistema, kurioje galutinis pažymys integruoja tarpinių atsiskaitymų ir egzamino pažymius.  Studijų rezultatų vertinimo būdai: formuojamasis (darbas grupinių ir individualių užsiėmimų metu), kaupiamasis (sumuojamasis) vertinimas: techninių / meninių atlikimo įgūdžių pristatymas, perklausa, techninė įskaita, rečitalis, koncertas, apklausa žodžiu / raštu, testas, ataskaita, koliokviumas, referatas, pranešimas, pasiekimų aplankas, gynimas.  Egzaminai ir baigiamųjų darbų gynimai vertinami 10 ba­lų sistemoje. Įskaita vertinama *išlaikyta* arba *neišlaikyta*. |

|  |  |
| --- | --- |
| **Studijų pakopos studijų rezultatų aprašymas\*** | **Numatomi programos studijų rezultatai** |
| 1. Žinios ir jų taikymas | 1.1. Gerai išmano pasirinktos specializacijos repertuaro (atskirų laikotarpių, stilių, žanrų ir kt.) muzikos kalbą, istorinę raidą bei atlikimo praktiką, geba šiomis žiniomis ir (ar) meno ty­rimais pagrįsti interpretacinius sprendimus visuose muzikinių programų rengimo etapuose. |
| 1.2. Suvokia pasirinktos specializacijos interpretacijos tradicijų, tarptautinių atlikimo stan­dartų sąsajas su įvairiais meninės ir kultūrinės veiklos kontekstais, geba sudaryti nuoseklią muzikinę ir (ar) tarpdisciplininio meno programą konkrečiam kultūriniam ir (ar) socialiniam kontekstui. |
| 2. Gebėjimai vykdyti tyrimus | 2.1. Pasitelkdamas išlavintą intelektą ir plačią erudiciją geba analizuoti ir kritiškai vertinti kūrybinius procesus ir jų reikšmę šiuolaikiniame kintančiame kultūriniame kontekste, numatyti galimas atlikimo meno raidos kryptis ir galimybes daryti jiems įtaką savo meninėmis idėjomis ir atskleis šiuos gebėjimus tiriamajame rašto darbe. |
| 2.2. Geba analizuoti ir kritiškai vertinti savo ir kitų menininkų kūrybinės veiklos procesą ir rezultatus, teikti siūlymus jų tobulinimui, prisitaikyti prie kintančių kūrybinio konteksto sąlygų ir pristatyti savo įžvalgas praktikumų, seminarų ir (ar) meistriškumo pamokų metu, rengdamas magistro meno projektą(-us) ir su kūrybine veikla susijusius meno tyrimus. |
| 2.3. Geba atlikti su magistro meno projektu(-ais) susijusius meno tyrimus ir juos aprašyti rašto darbe, laikydamasis profesinės ir akademinės etikos principų ir pademonstruodamas gebėjimus numatyti tyrimo tikslus, parengti ir įgyvendinti tyrimo planą, naudotis tinkamomis tyrimo metodologijomis, apibendrinti tyrimo rezultatus ir juos apginti. |
| 3. Specialieji gebėjimai | 3.1. Geba pasireikšti kaip meninė individualybė, išlavinusi gebėjimą kurti, plėtoti ir išreikšti savo menines idėjas, numatyti individualią muzikos kūrinio interpretaciją ir pademonstruos šiuos gebėjimus parengdamas ir atlikdamas magistro repertuaro reikalavimus atitinkančią koncertinę programą. |
| 3.2. Yra sukaupęs reprezentatyvų, magistro laipsnio ir pasirinktos specializacijos reika­lavimus atitinkančios apimties koncertinį repertuarą ir įgijęs koncertinės patirties, per studijų metus sudalyvaudamas 2-4 viešuose koncertiniuose renginiuose. |
| 3.3. Geba savarankiškai vykdyti meninę veiklą inicijuodamas muzikinį ar tarpdisciplininį meno projektą, dalyvaudamas jo rengime ir viešame atlikime. |
| 4. Socialiniai gebėjimai | 4.1. Geba panaudoti visas atlikimo technikos galimybes solinėse ir (ar) ansamblinėse programose ir nuolat ieškoti naujų saviraiškos priemonių, demonstruoti išugdytus muzikinės komunikacijos, vadovavimo muzikiniam ansambliui gebėjimus. |
| 4.2. Yra sukaupęs konstruktyvaus ir argumentuoto dalykinio bendravimo patirtį, geba bendradarbiauti su kitais menininkais, integruotis į skirtingą kultūrinę aplinką, dalyvau­damas bent viename, pageidautina daugiakultūriniame ar tarptautiniame, projekte. |
| 4.3. Geba inicijuoti kūrybinę veiklą ir jai vadovauti, demonstruoja iniciatyvumą, lyderystės, komandinio darbo, derybų ir organizacinius įgūdžius rengdamas ir pristatydamas kompleksinį darbą baigiamojo(-ųjų) meno projekto(-ų) forma. |
| 5. Asmeniniai gebėjimai | 5.1. Suvokia teorinių ir praktinių muzikos atlikimo studijų sąsajas, geba įžvelgti jų prie­ža­stinius ryšius, panaudoja šiuos gebėjimus savo, kaip menininko, raidai, rengdamas ir pristaty­damas kūrybinius (meno) projektus ir su kūrybine veikla susijusius meno tyrimus. |
| 5.2. Geba mokytis savarankiškai, integruoti žinias ir organizuotai spręsti meninius ir mokslinius už­davinius, pagrįstus nauja ir (ar) ribota informacija, dirbti ir tobulėti, savarankiškai rengdamas ir pristatydamas kūrybinius (meno) projektus ir su kūrybine veikla susijusius meno tyrimus. |

\* Šioje dalyje pateikiamas magistrantūros pakopos studijų rezultatų apibūdinimas pagal Studijų pakopų aprašą parodant sąsajas su numatomais programos studijų rezultatais.

1. LTKS – Lietuvos kvalifikacijų sandara [↑](#footnote-ref-1)